Document ID: /roh_data/filtered/swiss_laws_in_ROHinterleaved.jsonl.gz/4842

This text was translated from DE into Rumantsch Grischun.

Die Bundesversammlung kann im Rahmen der Oberaufsicht zur Ermittlung der Sachverhalte und zur Beschaffung weiterer Beurteilungsgrundlagen eine gemeinsame Parlamentarische Untersuchungskommission (PUK) beider Räte einsetzen, wenn Vorkommnisse von grosser Tragweite der Klärung bedürfen. Die Einsetzung erfolgt nach Anhörung des Bundesrates durch einfachen Bundesbeschluss. Darin werden der Auftrag und die finanziellen Mittel der Untersuchungskommission festgelegt.

En il rom da la surveglianza suprema po l’Assamblea federala installar, per sclerir eveniments da gronda impurtanza, ina Cumissiun parlamentara d’inquisiziun (CPI) cuminaivla da tuttas duas chombras per eruir ils fatgs e per procurar ulteriuras infurmaziuns necessarias. Ina tala cumissiun vegn installada cun in conclus federal simpel, suenter avair tadlà il Cussegl federal. En quel vegnan fixads l’incumbensa ed ils meds finanzials da la cumissiun.